als_Latn dik_Latn sag_Latn
NASA sapo shpjegoi një ndër misteret më të mëdha për jetën jashtëtokësore
Ndoshta dikur, ka pasur jetë në planetin Mars. Planeti i kuq është qendra e vëmendjes së NASA-s në hulumtimet për jetën jashtë planetit ku jetojmë, pas teorisë relativisht të re se atje ka pasur ujë.
Por nëse vërtet Marsi ka qenë i mbuluar me oqeane, ku iku gjithë ai ujë? Falë të dhënave të reja nga anija kozmike MAVEN, shkencëtarët besojnë se më në fund e kanë shpjeguar këtë mister, dhe tani janë akoma më të bindur se po, Marsi ka patur ujë dhe natyrisht, edhe jetë.
“Arritëm në përfundimin se shumica e gazrave që kanë rrethuar ndonjëherë Marsin kanë humbur në hapësirë”, shprehet Bruce Jakosky, kreu i kërkimeve të misionit MAVEN.
Humbja e gazrave shkaktoi tharjen e oqeaneve, liqeneve dhe lumenjve për shkak të rrezatimit dhe stuhive diellore.
Kërkuesit arritën në këtë përfundim pasi panë se në Mars ka një sasi argoni më të vogël sesa besohet të ketë patur më parë. Molekulat e atmosferës besohet të jenë shpërndarë nëpër hapësirë gjatë një procesi të quajtur “shkëputje” gjatë të cilit rrezatimi dhe stuhitë që vijnë nga Dielli përplasen dhe marrin me vete gazrat e planetit.
Burimi: “BGR”
als_Latn als_Latn als_Latn als_Latn als_Latn als_Latn mos_Latn